Diari Oficial de la Generalitat Valenciana


Sumari del DOGV 4505, del 22-05-2003 (2003/5402)

Notificació de la resolució adoptada pel conseller d'Obres Públiques, Urbanisme i Transports, de 6 de novembre de 2002 (PL-28/2002), a Consuelo Arce Ramón i Carmen González Sánchez.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5402


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució adoptada pel conseller d'Obres Públiques, Urbanisme i Transports, de 6 de novembre de 2002 (PL-28/2002), a Consuelo Arce Ramón i Carmen González Sánchez. [2003/5402]
  
Atés que no s'ha pogut realitzar la notificació a la senyora Consuelo Arce Ramón i a la senyora Carmen González Sánchez i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article esmentat, es publica el text íntegre de la resolució adoptada pel conseller d'Obres Públiques, Urbanisme i Transports, amb data 6 de novembre de 2002 (PL-28/2002).
  
Vist el Estudi de Detall de la Unitat d'Execució 2 ZAL, remés per l'Entitat Pública Empresarial de Sòl (SEPES), i de conformitat amb els següents:
  
Antecedents de fet
  
Primer
  
Per mitjà de resolució del conseller d'Obres Públiques, Urbanisme i Transports, de 14 de març de 2002, es va sotmetre a informació pública l'estudi de detall de la unitat d'execució 2 ZAL. Este tràmit es va materialitzar mitjançant la inserció d'anuncis en el DOGV (núm. 4217, de 26 de març de 2002) i en el periòdic El Mundo (amb data 28 de març de 2002). Es van presentar durant el termini concedit les següents al·legacions:
  
a) Presentades en el Servici Territorial d'Urbanisme: senyor Salvador Caplliure Arce, senyora Consuelo Arce Ramos i senyora Carmen González Arce.
  
b) Presentada en VPI Logística SA: senyora Amparo Molina Quilis.
  
Segon
  
De les citades al·legacions es va donar trasllat, amb data 16 de juliol de 2002, tant a SEPES com a VPI Logística SA, i es va rebre resposta amb dates 9 d'agost, 12 de setembre i 8 d'octubre de 2002.
  
Tercer
  
L'Ajuntament de València, amb dates 19 de juny i 23 de juliol, es procedix a emetre informe sobre el projecte, i es va donar trasllat de l'acord de la Comissió de Govern de l'Ajuntament, de 14 de juny de 2002, relatiu al projecte en qüestió.
  
Quart
  
L'estudi de detall consta de memòria justificativa i plànols d'informació i d'ordenació.
  
Cinqué
  
El municipi de València té Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Sobre l'àmbit en qüestió va ser aprovat, amb data 23 de juliol de 1998, pel conseller d'Obres Públiques, Urbanisme i Transports, un Pla Especial amb l'objecte d'ampliar el Patrimoni Públic de Sòl per al desenvolupament d'una ?Zona d'Activitats Logístiques?.
  
Amb data 23 de desembre de 1999, el conseller d'Obres Públiques, Urbanisme i Transports, aprova definitivament el Pla Especial Modificatiu del Pla General de València per al Desenvolupament de la Zona d'Activitats Logístiques del Port de València.
  
Amb data 14 de març de 2002, el conseller d'Obres Públiques, Urbanisme i Transports concedix la corresponent cèdula d'urbanització.
  
Sisé
  
El Servici Territorial d'Urbanisme de València emet informe d'11 d'octubre de 2002 en el qual es proposa estimar l'al·legació presentada per la senyora Amparo Molina Quilis en el sentit expressat en el fonament de dret quart, punt 9; i desestimar la resta i aprovar provisionalment, pel director general d'Urbanisme i Ordenació Territorial, l'estudi de detall de la unitat d'execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES). I elevar al conseller d'Obres Públiques, Urbanisme i Transports proposta d'aprovar definitivament l'estudi de detall de la unitat d'execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
  
Seté
  
El director general d'Urbanisme i Ordenació Territorial, mitjançant resolució de data 30 d'octubre de 2002, va estimar l'al·legació presentada per la senyora Amparo Molina Quilis en el sentit expressat en el fonament de dret quart, punt 9; i va desestimar la resta i va aprovar provisionalment l'estudi de detall de la unitat d'execució núm. 2 de la Zona d'Activitats Logístiques del Port de València, i va elevar proposta d'aprovació definitiva al conseller d'Obres Públiques, Urbanisme i Transports.
  
Fonaments de dret
  
Primer
  
La tramitació ha sigut correcta d'acord amb el que establixen els articles 52 de la Llei Reguladora de l'Activitat Urbanística i 173 del Reglament de Planejament de la Comunitat Valenciana.
  
Segon
  
La documentació està completa, als efectes del compliment del que preceptuen els articles 26 de la Llei Reguladora de l'Activitat Urbanística i 101 del Reglament de Planejament de la Comunitat Valenciana.
  
Tercer
  
L'objecte del present projecte és dotar d'ordenació a la unitat d'execució 2 d'ús residencial dins del Pla Especial Modificatiu del Pla General de València per a la Zona d'Activitats Logístiques. La citada unitat d'execució abraça una superfície de 45.887 m² amb una edificabilitat total de 20.203 m²t, reservant per a zona verda 3.056 m²s i per a viari 9.159 m²s.
  
L'estudi de detall que ens ocupa ordena les illes incloses en la unitat d'execució, assenyala les alineacions i rasants, ordena els volums edificables, i abraça tots i cada u dels aspectes arreplegats en l'article 100 del Reglament de Planejament de la Comunitat Valenciana.
  
Quart
  
De conformitat amb el que disposa l'article 6.D) del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a l'aprovació definitiva de l'estudi de detall residix en el conseller d'Obres Públiques, Urbanisme i Transports.
  
Vists els preceptes legals citats i la resta de general i pertinent aplicació, de conformitat amb l'informe emés pel Servici Territorial d'Urbanisme de València, Resolc
  
Aprovar definitivament l'estudi de detall de la unitat d'execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.